CELEX: 62011CN0539
Language: el
Date: 2011-10-21 00:00:00
Title: Υπόθεση C-539/11: Αίτηση για την έκδοση προδικαστικής αποφάσεως, την οποία υπέβαλε το Consiglio di Giustizia Amministrativa per la Regione siciliana (Ιταλία) στις 21 Οκτωβρίου 2011 — Ottica New Line di Accardi Vincenzo κατά Comune di Campobello di Mazara

17.12.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 370/20
            
         Αίτηση για την έκδοση προδικαστικής αποφάσεως, την οποία υπέβαλε το Consiglio di Giustizia Amministrativa per la Regione siciliana (Ιταλία) στις 21 Οκτωβρίου 2011 — Ottica New Line di Accardi Vincenzo κατά Comune di Campobello di Mazara
   (Υπόθεση C-539/11)
   2011/C 370/33
   Γλώσσα διαδικασίας: η ιταλική
   
      Αιτούν δικαστήριο
   
   Consiglio di Giustizia Amministrativa per la Regione siciliana
   
      Διάδικοι στην υπόθεση της κύριας δίκης
   
   
      Εκκαλούσα: Ottica New Line di Accardi Vincenzo
   
      Εφεσίβλητος: Comune di Campobello di Ma zara
   
      Παρεμβαίνουσα υπέρ του εφεσίβλητου: Fotottica Media Vision di Luppino Natale Fabrizio e c. s.n.c.
   
      Προδικαστικά ερωτήματα
   
   
               1)
            
            
               Πρέπει το δίκαιο της Ευρωπαϊκής Ένωσης περί της ελευθερίας εγκαταστάσεως και περί της ελεύθερης παροχής υπηρεσιών να ερμηνευθεί υπό την έννοια ότι υπαγορεύεται από επιτακτικό λόγο δημοσίου συμφέροντος, συνδεόμενο με την απαίτηση προστασίας της ανθρώπινης υγείας, εσωτερική ρύθμιση –εν προκειμένω το άρθρο 1 του νόμου 12/2004 της Αυτόνομης Περιφέρειας της Σικελίας– η οποία θέτει ως προϋπόθεση για την εγκατάσταση καταστημάτων οπτικών στο έδαφος κράτους μέλους (εν προκειμένω, σε τμήμα του εν λόγω εδάφους) περιορισμούς δημογραφικής πυκνότητας και αποστάσεως μεταξύ των καταστημάτων, οι οποίοι συνιστούν in abstracto παραβίαση των προαναφερθεισών θεμελιωδών ελευθεριών;
            
         
               2)
            
            
               Σε περίπτωση καταφατικής απαντήσεως στο προηγούμενο ερώτημα, πρέπει, υπό το πρίσμα του δικαίου της Ευρωπαϊκής Ένωσης, να θεωρηθούν ο περιορισμός λόγω δημογραφικής πυκνότητας (ένα κατάστημα ανά οκτώ χιλιάδες κατοίκους) και ο περιορισμός όσον αφορά την απόσταση μεταξύ των καταστημάτων (τριακόσια μέτρα), τους οποίους προβλέπει ο νόμος 12/2004 της Αυτόνομης Περιφέρειας της Σικελίας για την εγκατάσταση καταστημάτων οπτικών στο έδαφος της περιφέρειας, κατάλληλοι για την επίτευξη του σκοπού τους, ο οποίος αντιστοιχεί στον προαναφερθέντα επιτακτικό λόγο δημοσίου συμφέροντος;
            
         
               3)
            
            
               Σε περίπτωση καταφατικής απαντήσεως στο ερώτημα 1, είναι, υπό το πρίσμα του δικαίου της Ευρωπαϊκής Ένωσης, ο περιορισμός λόγω δημογραφικής πυκνότητας (ένα κατάστημα ανά οκτώ χιλιάδες κατοίκους) και ο περιορισμός όσον αφορά την απόσταση μεταξύ των καταστημάτων (τριακόσια μέτρα), τους οποίους προβλέπει ο νόμος 12/2004 της Αυτόνομης Περιφέρειας της Σικελίας για την εγκατάσταση καταστημάτων οπτικών στο έδαφος της περιφέρειας, αναλογικοί, δηλαδή δεν υπερβαίνουν το μέτρο που είναι αναγκαίο για την επίτευξη του σκοπού τους, ο οποίος αντιστοιχεί στον προαναφερθέντα επιτακτικό λόγο δημοσίου συμφέροντος;